**МЕТОДИКА ЗА ОЦЕНКА НА ОФЕРТИТЕ**

Критерий за оценка на офертата: **Икономически най-изгодна оферта.**

Показателите, по които ще се определи икономически най-изгодната оферта и тежестта на всеки един от тях в комплексната оценка на офертите, са както следва:

Крайната оценка (К – 100 т.) се изчислява по следната формула:

**Ко=Кц\*0,8+Кт\*0,2**

**1. Оценка на ценови показатели Кц – максимален брой точки – 100 т.**

**Кц = К1 + К2 + К3 + К4 + К5 + К6 + К7, където:**

|  |  |  |
| --- | --- | --- |
| № | Критерий за оценка | точки |
| 1 | **2** | 3 |
| K 1 | **Месечна абонаментна такса за 1 SIM на Тарифа 1 с включени 50 минути за разговори към всички мобилни и фиксирани оператори в България и 44640 минути за разговори в корпоративна група.**Участник предложил месечна абонаментна такса до 3,00 лв. вкл., получава максимален брой точки 20 т.), а всеки следващ участник, предложил цена по-висока от 3,00 лв., получава с 50% по-малко точки от предходния участник предложил по – ниска цена от неговата оферта. | 20 т. |
| K 2 | **Месечна абонаментна такса за 1 SIM на Тарифа 2 с включени 44640 минути за разговори към всички мобилни и фиксирани оператори в България** **и 150 МВ мобилен Интернет.** Участник предложил месечна абонаментна такса равна или по-малка от 12,00 лв., получава максимален брой точки (20 т.), а всеки следващ участник, предложил цена по-висока от 12,00 лв., получава с 50% по-малко точки от предходния участник предложил по – ниска цена от неговата оферта. | 20 т. |
| K 3 | **Месечна абонаментна такса 1 бр. Data SIM (за изграждане на VPN свързаност)** с включен пакет за пренос на данни от 512 МВ. Участник предложил месечна абонаментна такса до 3,00 лв. вкл., получава максимален брой точки (10 т.), а всеки следващ участник, предложил цена по-висока от 3,00 лв., получава с 50% по-малко точки от предходния участник предложил по – ниска цена от неговата оферта. | 10 т. |
| K 4 | **Месечна абонаментна такса** з**а пакет за неограничен достъп до Интернет**, от тях 3 GВ на максимална скорост, който може да се ползва от SIM картите на Тарифа 1 или Тарифа 2. Участник предложил месечна абонаментна такса до 4,00 лв. вкл., получава максимален брой точки (10 т.), а всеки следващ участник, предложил цена по-висока от 4,00 лв., получава с 50% по-малко точки от предходния участник предложил по – ниска цена от неговата оферта. | 10 т. |
| K 5 | **Цена на минута разговор (средно-аритметична цена на минута – към всички национални мобилни мрежи, национални фиксирани мрежи) след изчерпване на включените минути за Тарифа 1.**Участник предложил цена равна или по-малка от0,10 лв./мин., получава максимален брой точки (20 т.), а всеки следващ участник, предложил цена по-висока от 0,10 лв., получава с 50% по-малко точки от предходния участник предложил по – ниска цена от неговата оферта.Участниците предлагат една цена, сформирана като средно-аритметична от цените за всяко едно от следните направления: - към други абонати от собствена мобилна мрежа извън корпоративната група;  - към други национални мобилни мрежи; - към всички национални фиксирани мрежи; | 20 т. |
| K 6 | **Цена на минута международен разговор към фиксирани мрежи в ЕС за всички тарифи**Участник предложил цена равна или по-малка от 0,16 лв./мин., получава максимален брой точки (10 т.), а всеки следващ участник, предложил цена по-висока от 0,16 лв., получава с 50% по-малко точки от предходния участник предложил по – ниска цена от неговата оферта. | 10 т. |
| K 7 | **Цена за един SMS (средно-аритметична стойност по направления). Важи за всички тарифни планове.**Участник предложил средна цена 0,00 лв. получава максимален брой точки (10 т.), а всеки следващ участник предложил цена по-висока от 0,00 лв., получава с 50% по-малко точки от предходния участник предложил по – ниска цена от неговата оферта.Участниците предлагат цена за всяко едно от следните направления:- цена за SMS в собствена мобилна мрежа;- цена за SMS към други мобилни мрежи; | 10 т. |

**2. Оценка на технически показатели Кт - максимален брой точки - 100 т.**, където:

**Кт1 - Брой базови станции – 100 т.**

Брой въведени в експлоатация 2G (GSM) базови станции (сайтове) към 31.12.2013 г., съобразно изискванията на издаденото от КРС разрешение за ползване на индивидуално определен ограничен ресурс – радиочестотен спектър в обхват 900 MHz и 1800 MHz за осъществяване на обществени електронни съобщения чрез мобилна наземна мрежа.

Кандидат с най-голям брой 2G (GSM) базови станции получава максималния брой точки (100 т.)**,** а всеки следващ участник с по-малко на брой въведени в експлоатация 2G (GSM) базови станции, получава с 50% по-малко точки от предходния участник, предложил по - голям брой базови станции.

Доказва се с декларация от участника, като данните следва да съвпадат с подадените във въпросника за дейността през 2013 г. към Комисия за регулиране на съобщенията към дата 31.12.2013 г.

**Указания:**

 **Цените се предлагат в български лева, без включен ДДС, до втория знак след десетичната запетая.**

**Офертите се класират по сумарно полученият брой точки, от всички показатели за Крайната оценка (К). Офертата, получила най-висока оценка К, се класира на първо място.**

**В случай на равен брой точки, Изпълнителя на поръчката се определя чрез жребий.**

**Възложителят няма да разглежда предложения, които съдържат такси/комисионни, които са извън параметрите на методиката за оценка.**

**Забележка:**

**Участниците задължително предлагат по 44 640 минути месечно на SIM карта за безплатни разговори в групата на Възложителя.**